莫乃光

莫乃光係香港立法會前任議員、公共專業聯盟嘅創立人之一同現任主席。喺香港政治光譜入面，被認為係泛民主派嘅成員。

早年事業 
佢1982年喺香港華仁書院畢業，1985年同1987年先後喺美國普渡大學獲電腦電機工程學士學位同埋電機工程碩士學位，之後喺美國執業。1994年回流香港，創辦 HKNet，係香港第一代嘅互聯網供應商。佢又做過香港互聯網協會創會主席。

政治生涯 
1998年、2000年、2006年，佢三次當選選舉委員會資訊科技界別分組委員。

2008年，佢參選立法會選舉資訊科技界功能界別，輸咗俾譚偉豪。2012年，佢再參選，選贏咗競逐連任嘅譚偉豪。2016年擊敗楊全盛成功連任。

莫乃光係泛民主派成員，喺立法會入面參與泛民主派嘅飯盒會，代表專業議政做過飯盒會巡迴召集人。

2020年，莫乃光原本卸任立法會議員，唔競逐連任，並且推舉後生佢廿幾年嘅數據科學家黃浩華代表泛民主派參選資訊科技界功能組別。莫乃光話，任內最遺憾嘅係廢除唔到功能組別。只不過選舉延期，最後佢首先接受延任，然後喺同年11月11號劈炮。

類:前香港立法會議員
乃光